3) การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

  บริษัทฯ ดำเนินธุรกิจผลิตและจำหน่ายเคมีเคหะภัณฑ์ที่ใช้ในบ้านเรือน อุตสาหกรรม
  สาธารณสุขชุมชน และเคมีภัณฑ์เพื่อการเกษตรกรรม
  โดยทุกผลิตภัณฑ์ที่มีสารออกฤทธิ์ที่กำหนดว่าต้องขึ้นทะเบียนจะต้องได้รับการขึ้นทะเบียนอย่างถูกต้องจากสำนักงานอาหารและยา
  กระทรวงสาธารณสุข หรือกรมวิชาการเกษตรกระทรวงเกษตรและสหกรณ์
  หรือกระทรวงอุตสาหกรรม รวมทั้งต้องควบคุมคุณภาพของผลิตภัณฑ์ทุกแบทช์ที่ผลิต
  บริษัทได้มีการปรับปรุงผลิตภัณฑ์เดิม และพัฒนาผลิตภัณฑ์ใหม่เพิ่มเติมมาโดยตลอด
  ปัจจุบันบริษัทมีผลิตภัณฑ์ที่ออกวางจำหน่ายแล้วมากกว่า 100 ผลิตภัณฑ์ ภายใต้ 92
  เครื่องหมายการค้าที่จดทะเบียนเรียบร้อยแล้ว สามารถแบ่งตามสายธุรกิจของกลุ่มผลิตภัณฑ์ได้ดังนี้

  กลุ่มผลิตภัณฑ์รักษาเนื้อไม้ (Wood Preservatives Group)
  เป็นกลุ่มผลิตภัณฑ์ที่มีคุณสมบัติพื้นฐานที่ใช้พิทักษ์ปกป้องรักษาไม้จากการทำลายของปลวก มอด
  แมลงเจาะไม้อื่นๆ และป้องกันเชื้อราทำลายไม้ ประกอบด้วย

1.  []เชนไดร้ท์ ผลิตภัณฑ์รักษาเนื้อไม้ (CHAINDRITE and PREMAX : Wood
    Preservative)

  เป็นผลิตภัณฑ์สำเร็จรูปใช้ง่ายไม่ต้องผสมน้ำยาหรือน้ำมันอื่นใดอีก
  ใช้ทาหรือพ่นบนพื้นผิวของไม้ก่อนทาวัสดุเคลือบผิวอื่นๆ เพื่อป้องกัน ปลวก มอด และเชื้อรา
  อันเป็นสาเหตุสำคัญที่ทำให้ไม้ผุกร่อนเสียสภาพ เชนไดร้ท์ และพรีแมกซ์
  ผลิตภัณฑ์รักษาเนื้อไม้มีให้เลือก 3 สี คือ

1.  เชนไดร้ท์ ดีบี และพรีแมกซ์ ดีบี (DB:Dark Brown)
    สีน้ำตาลเข้มช่วยให้ตรวจสอบการทาได้ในระยะไกลเหมาะสำหรับทาไม้ที่ทำโครงคร่าวหลังคา
    คาน โครงฝ้า เพดาน

2.  เชนไดร้ท์ แอลบี และพรีแมกซ์ แอลบี (LB:Light Brown)
    สีน้ำตาลอ่อนตรวจสอบการทาได้ในระยะใกล้เหมาะสำหรับคร่าวในผนังสำหรับฝ้า เพดาน บัว
    ด้านในผนัง

  1.3 เชนไดร้ท์ ซีแอล และพรีแมกซ์ ซีแอล (CL:Colorless) ชนิดไม่มีสี ใช้ทารองพื้น ประตู
  หน้าต่าง วงกบ เฟอร์นิเจอร์ก่อนทาสีหรือวัสดุเคลือบผิวอื่น ๆ

2.  เชนไดร้ท์วู้ดสเตน สีย้อมไม้ (CHANIDRITE WOODSTAIN : Transparent Wood
    Coloring)

  []2.1 เชนไดร้ท์ วู้ดสเตน ชนิดเงา (Gloss) และกึ่งเงา (Semi Gloss)
  ใช้ย้อมสีไม้เฟอร์นิเจอร์ ฝาผนัง วงกบ ประตู หน้าต่าง บัวเชิงชาย ศาลานั่งเล่นไม้
  ทั้งภายในภายนอกให้เงางาม คงสภาพลายไม้และได้สีตามต้องการ
  มีสารปกป้องเนื้อไม้จากเชื้อราและแมลงทำลายไม้
  ป้องกันความชื้นและแสงยูวีด้วยการทาเชนไดร้ท์ วู้ดสเตน ชนิดเงาหรือกึ่งเงาเพียงอย่างเดียว
  เชนไดร้ท์ วู้ดสเตน ได้รับการขึ้นทะเบียนถูกต้องจากสำนักงานคณะกรรมการอาหารและยา
  มีให้เลือกมากกว่า 10 เฉดสี

  2.2 เชนไดร้ท์ วู้ดสเตน สีเคลือบใสชนิดด้าน(Clear Mat Finishing)
  เป็นสารเคลือบไม้ที่มีชั้นเรซินพิเศษที่ช่วยลบความเงาของสีย้อมไม้
  เชนไดร้ท์วู้ดสเตนชนิดเงาหรือกึ่งเงาทาทับบนพื้นไม้ที่ไม่ต้องการความเงาหลังการทาสีย้อมไม้เชนไดร้ท์
  วู้ดสเตน ชนิดเงาหรือกึ่งเงา
  โดยที่ไม่ปิดบังความสวยงามของลายไม้และยังเสริมตัวยาปกป้องผิวไม้จากการทำลายของเชื้อรา

  2.3 เชนไดร้ท์ เดคสเตน (Deckstain Floor Coloring) สีย้อมพื้นไม้คุณภาพสูง
  ป้องกันการขีดข่วน ความชื้น และแสงยูวี
  เหมาะสำหรับทาพื้นไม้ทั้งในและนอกอาคารเพื่อความสวยงามของพื้นลายไม้และทนทาน
  มีให้เลือกใช้มากกว่า 5 เฉดสี

3.  ผลิตภัณฑ์ถนอมเนื้อไม้สัก และไม้เขตร้อน (CHINDRETE TEAK OIL : Wood
    Moisturizer)

  3.1 เชนไดร้ท์ ทีคออยล์ ผลิตจากการผสมผสานน้ำมันสกัดจากไม้ธรรมชาติที่จะทำหน้าที่เสมือน
  “สารหล่อเลี้ยงความชื้น” ให้กับไม้เพื่อช่วยป้องกันเฟอร์นิเจอร์ไม้นอกอาคารจากแสงแดด
  ไม้สักและไม้ต่าง ๆ จะสูญเสีย “น้ำมันไม้”
  ที่มีอยู่ตามธรรมชาติเมื่อทิ้งให้สัมผัสแสงแดดและสภาพอากาศภายนอกอาคาร ทำให้เกิดการ “แห้ง
  และ แตก” ของเนื้อไม้ การชโลมไม้ด้วย เชนไดร้ท์ ทีคออยล์
  นอกจากจะสามารถป้องกันไม้ให้ดูใหม่ ยังอาจจะช่วยใช้ฟื้นฟูสภาพไม้เก่าให้ดูใหม่ขึ้นได้ระดับหนึ่ง
  เชนไดร้ท์ ทีคออยล์ มีส่วนผสมที่ช่วยป้องกันรังสี UV จากแสงแดด,
  ป้องกันความชื้นจากสภาพอากาศ และสารป้องกันเชื้อราทำลายไม้

  3.2 เชนไดร้ท์ ทีคออยล์ แอโรโซล (TEAK OIL Aerosol)
  เพิ่มความสะดวกการใช้ทีคออยล์ในรูปสเปรย์ฉีดพ่น

4.  ผลิตภัณฑ์รักษาเนื้อไม้ที่ใช้งานอุตสาหกรรม (Industrial Wood Preservative)

  4.1 ดีวาเทิร์น์ 10 อีซี (DEVATERN 10 EC) เป็นผลิตภัณฑ์รักษาเนื้อไม้ในงานอุตสาหกรรม
  ใช้ง่ายโดยผสมดีวาเทิร์น 10 อีซี 1 ส่วน กับน้ำให้เป็น 100 ส่วน ใช้แช่ จุ่ม
  หรือฉีดพ่นไม้ป้องกัน ปลวก มอด และแมลงทำลายไม้อื่นๆ ใช้ได้ดีทั้งไม้เนื้ออ่อนและไม้เนื้อแข็ง
  ฉีดพ่นไม้ซุง ในระหว่างการชักลาก แช่ไม้เสาหลัก แช่ไม้พาเลต และไม้แปรรูป เช่น หน้าต่าง
  ประตู รวมถึงวงกบ หรือผลิตภัณฑ์หัตถกรรมที่ทำจากไม้

  กลุ่มผลิตภัณฑ์ป้องกันและกำจัดแมลง (Insecticide Group) ใช้ป้องกันและกำจัดแมลงต่างๆ
  ทั้งในบ้านเรือนและในสาธารณะชุมชน ประกอบด้วย

1.  ผลิตภัณฑ์ป้องกันกำจัดปลวกใต้ดิน และแมลงรอบๆ อาคาร (Soil Treatment
    Termiticide and Perimeter Treatment)

  เชนไดร้ท์ สเตดฟาส (CHAINDRITE STEDFAST) เชนไดร้ท์ ไบฟอร์ซ (CHAINDRITE
  BIFORCE) และไซเปอร์แทค (ZYPERTAC)
  เป็นผลิตภัณฑ์ที่ใช้ป้องกันกำจัดปลวกใต้ดินที่มีคุณภาพสูง และเป็นที่เชื่อถือกันมานาน
  ใช้ราดพื้นใต้บ้านหรืออาคารที่กำลังก่อสร้าง หรืออัดลงใต้บ้านที่สร้างเสร็จแล้ว
  เพื่อสร้างชั้นสารเคมีที่มีประสิทธิภาพ ป้องกันการรุกรานของปลวกใต้ดิน มีให้เลือก 3 สูตร 7
  ความเข้มข้นคือ

  1.1 สเตดฟาส 4 เอสซี (STEDFAST 4 SC) และสเตดฟาส 8 เอสซี (STEDFAST 8 SC)
  เป็นผลิตภัณฑ์ป้องกันกำจัดปลวกและแมลงสูตรน้ำแบบเอสซี (Suspension Concentrate)
  ที่มีคุณสมบัติพิเศษเพิ่มประสิทธิภาพในการยึดเกาะเม็ดดิน ทนต่อการชะล้างของน้ำ
  ทนต่อความร้อนระอุของผิวดิน ลดผลกระทบต่อสิ่งแวดล้อม และไม่มีกลิ่นรบกวนต่อผู้อยู่อาศัย
  ให้ผลป้องกันได้ยาวนานป้องกันปลวกได้มากกว่า 6 ปี นอกจากนี้ยังไม่ถูกดูดซึมโดยพืชหรือต้นไม้
  จึงสามารถใช้กำจัดมดและแมลงที่อยู่อาศัยในสนามหญ้าในสวน หรือแมลงรอบๆ อาคารได้ดี

  1.2 สเตตฟาส 40 อีซี (STEDFAST 40 EC), สเตดฟาส 10 อีซี (STEDFAST 10 EC)
  และไซเปอร์แทค 25 อีซี (ZYPERTAC 25 EC)
  ผลิตภัณฑ์ป้องกันกำจัดปลวกและแมลงสูตรน้ำมันแบบอีซี (Emulsifiable Concentrate)
  มีประสิทธิภาพสูง ใช้กำจัดแมลงได้รวดเร็ว เหมาะสำหรับบ้านหรืออาคารที่มีพื้นที่มาก ๆ
  ป้องกันปลวกยาวนานมากกว่า 4 ปี

  1.3 ไซเปอร์แทค 10 เอ็มซี (ZYPERTAC 10 MC) เป็นสูตรน้ำแบบเอ็มซี (Microemulsion)
  ไม่มีกลิ่นใช้ราดพื้นป้องกันปลวกใต้ดินระยะยาวนานกว่า 3 ปี 1 ลิตรผสมน้ำให้เป็น 40 ลิตร
  ราดพื้นที่ 8 ตารางเมตร สำหรับการใช้ฉีดป้องกันแมลงรอบ ๆ บ้าน 1 ลิตรผสมน้ำได้ถึง 100
  ลิตร

  [][]1.4 ไซเปอร์แทค 25 อีซี (ZYPERTAC 25 EC) เป็นสูตรน้ำมันแบบอีซี (Emulsifiable
  Concentrate) ใช้ป้องกันกำจัดปลวกได้ดีมีประสิทธิภาพในการป้องกันนานกว่า 3 ปี 1
  ลิตรผสมน้ำได้ถึง 100 ลิตร

  1.5 เชนไดร้ท์ ไบฟอร์ซ 30 ทีซี (BIFORCE 30 TC)และเชนไดร้ท์ ไบฟอร์ซ 5 เอสซี
  ผลิตภัณฑ์ป้องกันและกำจัดปลวกสูตรน้ำมันแบบอีซีและสูตรน้ำแบบเอสซี สารออกฤทธิ์ ไบเฟนทริน
  (BIFENTHRIN) มีฤทธิ์ขับไล่สูง แต่ไม่ระคายเคือง ป้องกันปลวกได้ยาวนานมากกว่า 10 ปี 1
  ลิตรผสมน้ำได้ 60 ลิตร ราดพื้นที่ 12 ตารางเมตร

  1.6 เชนไดร้ท์ เพาเดอร์ (CHAINDRITE POWDER) ผลิตภัณฑ์ป้องกันและกำจัดปลวก มอด มด
  และแมลงคลานอื่นๆ ชนิดผง ใช้สารออกฤทธิ์เพอร์เมทริน (Permethrin)
  ซึ่งมีความปลอดภัยกับคนและสัตว์เลี้ยง ใช้โรยบริเวณที่ไม่สามารถฉีดพ่นสารเคมีชนิดน้ำได้ เช่น
  ขอบประตูและหน้าต่าง รอยต่อปลั๊กไฟ เป็นต้น

  2. ผลิตภัณฑ์กำจัดแมลงเพื่อสาธารณสุขชุมชน (Public Health Insecticide)

 วาโปน่า เป็นสารกำจัดแมลงเพื่อสาธารณสุขชุมชน มีให้เลือกใช้ 3 แบบ คือ

1.  วาโปน่า 50 อีซี (VAPONA 50 EC)
    เหมาะสำหรับเครื่องฉีดพ่นละอองฝอยอัดลมโดยผสมวาโปน่า 50 อีซี 1 ส่วนกับน้ำให้เป็น 100
    ส่วน ฉีดพ่นเพื่อกำจัดยุง แมลงบิน และแมลงคลานทั่ว ๆ ไป วาโปน่าสลายตัวได้เร็วไม่ตกค้าง

  2.2 วาโปน่า ฟ้อกกิ้ง เอ (VAPONA Fogging A)
  ใช้กับเครื่องพ่นหมอกให้ละอองและกลิ่นที่บางเบา กำจัดยุงในที่ซ่อนเร้นได้ดี ไม่ตกค้าง

  [] 2.3 วาโปน่า ฟ้อกกิ้ง บี (VAPONA Fogging B)
  ใช้กับเครื่องพ่นหมอกให้ละอองหมอกหนาเสริมประสิทธิภาพกำจัดยุงและแมลงบินในที่ซ่อนเร้นได้ดี
  สลายตัวได้เร็ว ไม่ตกค้าง

  2.4 เพอริท10% ULV (PERIT 10% ULV) ใช้กับเครื่องฉีดพ่นแบบ ULV
  เพื่อป้องกันและกำจัดแมลง เช่น ยุง แมลงวัน แมลงสาบและมดรอบ ๆ บ้านเรือน
  หรืออาคารสถานที่กว้างๆ

  2.5 เชอร์วาไซด์ - ดี (SHERWACIDE - D) เป็นผลิตภัณฑ์ใช้ป้องกันและกำจัดยุงในบ้านเรือน
  หรืออาคารสถานที่ ในโรงงานอุตสาหกรรม โดยฉีดพ่นได้ทั้งแบบหมอกควัน (Fogging)
  และแบบฝอยละเอียด (ULV) มีประสิทธิภาพในการกำจัดยุงและแมลงบินได้ดี
  แต่มีความปลอดภัยต่อมนุษย์และสิ่งแวดล้อม

  2.6 เดร็กเจอร์ 10 เอสซี (DREDGER 10 SC)
  เป็นผลิตภัณฑ์ใช้ป้องกันและกำจัดแมลงในบ้านเรือน หรืออาคารสถานที่ ในโรงงานอุตสาหกรรม
  เช่น ยุง แมลงวัน แมลงสาบ และมด เป็นต้น นอกจากนี้ยังสามารถใช้สำหรับชุบมุ้ง
  เพื่อป้องกันและกำจัดยุง ได้อีกด้วย

  2.7 เอาท์ริกเกอร์ (OUTRIGGER) เป็นผลิตภัณฑ์ใช้ป้องกันและกำจัดแมลงในบ้านเรือน เช่น
  ยุงและแมลงวัน โดยการฉีดพ่นพื้นผิว หรือพ่นแบบหมอกควัน (Fogging) และแบบฝอยละเอียด
  (ULV)

  3. ผลิตภัณฑ์สเปรย์ป้องกันและกำจัดแมลงในบ้านเรือน (Household Insecticide
  Aerosol)

  3.1 เชนไดร้ท์ 1 สเปรย์ (CHAINDRITE 1 Crack and Crevice Aerosol) พิชิตปลวก
  พิฆาตมด และแมลงสาบ ประจำบ้านเรือน ใช้ป้องกันและกำจัดแมลงเฉพาะจุดอย่างง่ายๆ
  ด้วยตัวคุณเอง โดยเฉพาะจุดที่มีปัญหาเรื่องปลวก หรือบริเวณที่ต้องการป้องกัน ปลวก มอด มด
  และแมลงสาบ โดยตัวยาไม่ฟุ้งกระจาย เพราะมีหลอดฉีดพ่นนิรภัยขนาดเล็กและยาวเป็นพิเศษ
  ซอกซอนเข้าฉีดตามรอยแตกรอยต่อ ซอกมุม หลืบ ผนังฝา 2 ชั้น ฝ้าเพดาน ประตู
  และวงกบประตูหน้าต่าง รวมทั้งทางเดินของมด แมลงสาบ และแมลงต่าง ๆ
  ออกฤทธิ์กำจัดเห็นผลทันที เพราะมีส่วนผสมของสารออกฤทธิ์
  อัลฟ่าไซเปอร์เมทรินและไบเฟนทรินที่มีความปลอดภัยสูงแต่มีฤทธิ์ในการกำจัดแมลงคลานได้ดี
  โดยจะออกฤทธิ์ทันทีที่แมลงสัมผัสหรือเดินผ่านบริเวณที่ฉีดเชนไดร้ท์ 1 สเปรย์ไว้
  คงฤทธิ์การกำจัดแมลงคลานได้นาน 4-6 สัปดาห์

  3.2 เหลืองเชนไดร้ท์ (CHAINDRITE Mosquito Killer Aerosol)
  สเปรย์กำจัดยุงและแมลงในบ้านเรือน มั่นใจในเรื่องความปลอดภัย กลิ่นบางเบาไม่รบกวน
  ใช้ฝาฉีดชนิด Spray Through Cap ป้องกันสารเคมีเลอะเปื้อนมือขณะฉีด
  กำจัดยุงภายในและรอบๆ บ้านอย่างมีประสิทธิภาพและมั่นใจเรื่องความปลอดภัย
  เพราะเหลืองเชนไดร้ท์สเปรย์กำจัดยุงผสมเอสไบโออัลลิธริน (เอสไบโออัลลิธริน =
  Esbioalethirn) ในสูตร PBD สูตรประสิทธิภาพออกฤทธิ์น็อคและฆ่ายุงทุกชนิดได้รวดเร็ว

  3.3 เชนไดร้ท์อะควา (CHAINDRETE AQUA Mosquito Killer Aerosol)
  สเปรย์สูตรน้ำประสิทธิภาพสูงสำหรับกำจัดยุง แมลงบิน
  และแมลงคลานในบ้านด้วยการเขย่ากระป๋องก่อนฉีดเพียงครั้งเดียวก็ฉีดได้ทั่วบริเวณ
  มีคุณภาพและความปลอดภัยเช่นเดียวกับเหลืองเชนไดร้ท์กำจัดยุง ไม่มีกลิ่นรบกวนขณะฉีด

  3.4 เชนไดร้ท์ 2 (CHAINDRITE 2 Mosquito and other Insects killer Aerosol)
  สเปรย์ใช้กำจัดยุงและแมลงในบ้านเรือน ในโรงงานอุตสาหกรรม หรือ อาคารสถานที่ เช่น ยุง
  แมลงวัน ริ้น แมลงสาบ มด ตัวสามง่าม หมัด เรือด เห็บ และแมลงเล็กๆ อื่นๆ
  ออกฤทธิ์ปกป้องนานกว่า 4 สัปดาห์ เป็นสเปรย์ชนิดอัดแก๊สพร้อมฉีดชนิด 2 หัวฉีด
  สามารถป้องกันสารเคมีเลอะเปื้อนมือขณะฉีดเพราะใช้ฝาฉีดชนิดสเปรย์ทรู (Spray Through
  Cap) สามารถฉีดได้ทันทีโดยไม่ต้องเปิดฝา

  4. ผลิตภัณฑ์เคมีเกษตร (Agrochemical Insecticide)

  ผลิตภัณฑ์ป้องกันและกำจัดแมลง : Insecticide Product

  4.1 มาริอัส (MARIUS) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  หนอนกินใบ หนอนเจาะฝักถั่ว เพลี้ยจักจั่นมะม่วง หนอนกระทู้ผัก ใน สวนผลไม้ ส้ม มะม่วง
  ทุเรียน พืชผัก คะน้า ถั่ว พริก พืชไร่ นาข้าว ไม้ดอกไม้ประดับ ออกฤทธิ์แบบสัมผัส
  กำจัดแมลงได้รวดเร็ว ปลอดภัย ฤทธิ์ตกค้างน้อย

  4.2 มาริอัส 10 (MARIUS 10) เป็นผลิตภัณฑ์ใช้ป้องกันและกำจัดหนอนเจาะฝักถั่ว
  หนอนกินใบผัก เพลี้ยจักจั่นมะม่วง หนอนกระทู้ผัก ในไม้ผลต่างๆ พืชผัก พืชไร่ นาข้าว
  ไม้ดอกไม้ประดับ ออกฤทธิ์แบบสัมผัส

  4.3 โมโรแซน (MOROSAN) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  หนอนชอนใบส้ม และ ไร เพลี้ยไฟ ในไม้ผลต่างๆ พืชผัก พืชไร่ นาข้าว ไม้ดอกไม้ประดับ
  อัตราใช้น้อย ป้องกันและกำจัดแมลงได้ดีดี

  4.4 โบวี่ (BOWIE) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  เพลี้ยไฟกล้วยไม้ พริก มะเขือ แตงโม หนอนม้วนใบถั่ว ในไม้ผลต่างๆ พืชผัก พืชไร่ นาข้าว
  ไม้ดอกไม้ประดับ ออกฤทธิ์แบบสัมผัสและดูดซึมได้รวดเร็ว ปลอดภัย ฤทธิ์ตกค้างน้อย

  4.5 ทักโบ๊ท (TUGBOAT) เป็นผลิตภัณฑ์ใช้ป้องกันและกำจัดแมลงศัตรูพืช เช่น หนอนม้วนใบ
  หนอนเจาะฝักถั่ว ฝ้าย ดอกมะลิ เพลี้ยจักจั่นมะม่วง หนอนกระทู้ผัก ใน สวนส้ม มะม่วง
  ทุเรียนหรือไม้ผลต่างๆ ถั่ว พืชไร่ นาข้าว ไม้ดอกไม้ประดับ ออกฤทธิ์แบบสัมผัส

  4.6 ไวต์ออยล์ (WRITE OIL) ประกอบด้วยน้ำมันปิโตรเลียม 80%โดยน้ำหนัก
  เป็นสารป้องกันและกำจัดเพลี้ยหอยต่างๆ เช่น ใช้แช่เหง้าขมิ้น ผสมกับสารเคมีช่วยเสริมฤทธิ์ยา
  เพื่อประสิทธิ์ออกฤทธิ์ป้องกันได้ดีขึ้นและนาน ปลอดภัย

  4.7 เชอร์ออยล์ (SHER OIL) ประกอบด้วยน้ำมันปิโตรเลียม 80%โดยน้ำหนัก
  เป็นสารป้องกันและกำจัดเพลี้ยหอยต่างๆ เช่น ใช้แช่เหง้าขมิ้น ผสมกับสารเคมีช่วยเสริมฤทธิ์ยา
  เพื่อประสิทธิ์ออกฤทธิ์ป้องกันได้ดีขึ้นและนาน ปลอดภัย

  ผลิตภัณฑ์ป้องกันและกำจัดโรคพืช : Fungicide Product

8.  เซอโรส (CIRRO) ป้องกันและกำจัดโรคพืช ชนิดดูดซึม เช่น โรคราแป้งในมะม่วง
    แอนแทรคโนส ในพืชตระกูลถั่ว นิยมใช้ในไม้ผล พืชผัก พืชไร่ นาข้าว และไม้ดอกไม้ประดับ

  4.9 สตราตัส (STRATUS) ป้องกันและกำจัดโรคพืชชนิดดูดซึม เช่น โรคราแป้งเงาะ
  โรคใบจุด-ใบไหม้ข้าว ถั่วต่างๆ แอนแทรคโนสมะม่วง พริกไทย ราน้ำค้าง กาบใบแห้ง
  ใบไหม้ของข้าว และไม้ผลอื่นๆ กล้วยไม้ ไม้ดอกไม้ประดับ

  4.10 นิมโบ (NIMBO) ป้องกันและกำจัดโรคพืช ชนิดสัมผัส เช่นโรคใบจุด แอนแทรคโนส
  ราน้ำค้าง ใน พืชสวน กล้วยไม้ พืชไร่ นาข้าว ไม้ดอกไม้ประดับ

  ผลิตภัณฑ์สารจับเปียกใบ : Wetting Agent for Insecticide Product

  4.11 เชอเรสตอล (SHERESTOL) คุณสมบัติดี เป็นสารลดแรงตึงผิวและจับเปียกใบ
  ช่วยเสริมฤทธิ์ของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม ไม่กัดนวลผัก

  4.12 ฟลอราลิส (FLORALIS) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  4.13 นิวการ์ด (NEUGARD) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  4.14 เซอร์ (SIR) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  ผลิตภัณฑ์ปุ๋ยเกล็ดและอาหารเสริม : Fertilizer and Nutritions Product

  4.15 ปุ๋ยเกล็ด Miller สูตร 30-10-10
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ปุ๋ยสูตรนี้จะช่วยสร้างเสริมความเจริญเติบโต ทางลำต้นและ ใบ
  เหมาะสำหรับพืชที่เริ่มเจริญเติบโต ต้นอ่อนพืช

  4.16 ปุ๋ยเกล็ด Miller สูตร 18-18-18 เอ็กซ์เพรส
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ปุ๋ยสูตรนี้จะช่วยสร้างเสริมความเจริญเติบโต ทางลำต้น ใบ ราก เหมาะสำหรับฟื้นต้นโทรม
  บำรุงต้น ใบ และพืชที่มีผลอ่อนติดอยู่มาก ป้องกันการร่วงของผลอ่อนทีกำลังเจริญเติบโต

  4.17 ปุ๋ยเกล็ด Miller สูตร 4-10-40 เอ็กซ์เพรส
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ปุ๋ยสูตรนี้จะช่วยสร้างเสริมความเจริญเติบโต กับพืชที่มีผลในช่วงก่อนเก็บเกี่ยว เร่งความหวาน

  []กลุ่มผลิตภัณฑ์เพื่อสุขอนามัยและทำความสะอาด (Sanitary and Cleansers Group)
  เป็นผลิตภัณฑ์ที่ใช้ทำความสะอาดอเนกประสงค์ รวมถึง ผลิตภัณฑ์ล้างจานชาม
  เจลล้างมือแบบไม่ต้องใช้น้ำผลิตภัณฑ์ไล่แมลงป้องกันแมลงกัด และผลิตภัณฑ์เพื่อสุขอนามัยของสุนัข
  เช่น แชมพู แป้ง สบู่ และสเปรย์สูตรน้ำฉีดพ่นกรงสุนัข

1.  ผลิตภัณฑ์ทำความสะอาด (SANITARY CLEANSER)

    1.  ทีโพล์ ผลิตภัณฑ์ทำความสะอาดเอนกประสงค์ (TEEPOL PURE:Delicated Wash
        Cleanser) ผลิตภัณฑ์ทำความสะอาดเข้มข้น ปราศจากสารแต่งเติมจึงไม่มีสารตกค้าง
        ใช้ขจัดคราบสกปรก คราบไขมันต่างๆ และทำความสะอาดอุปกรณ์เครื่องใช้ต่างๆ เช่น
        จาน ชาม เครื่องแก้ว ขวดนม และเครื่องใช้เด็ก
        ให้ความใสสะอาดของใช้ที่ต้องการทะนุถนอม และไม่ระคายเคืองผิวหนัง ทีโพล์ เพียว
        ผลิตด้วยน้ำบริสุทธิ์ที่ผ่านระบบกรองรีเวิรสออสโมซีส (อาร์โอ)
        กรองเกลือแร่ในน้ำออกจนหมดก่อนจึงทำการผลิต

    2.  ทีโพล์ดิช (TEEPOL Dish Washing Liquid) ผลิตภัณฑ์สำหรับล้างจานชามโดยเฉพาะ
        ภาชนะในครัวที่มีคราบไขมัน ขจัดได้ดีเป็นพิเศษ มีส่วนผสมของกลิ่นส้มที่ให้ความสดชื่น
        ขณะใช้งาน และกลิ่นไม่ติดจานชาม และภาชนะ และที ทรี
        ออยล์ที่มีประสิทธิภาพฆ่าเชื้อแบคทีเรีย และช่วยในการถนอมมือ

    3.  ทีโพล์ดิช ซุปเปอร์ (TEEPOL Dish Super Liquid Washing Detergent)
        ผลิตภัณฑ์สำหรับงานล้างจานชาม สูตรใหม่ มีกลิ่นส้มและส่วนผสมของ Tea Tree Oil
        เพิ่มพลังประสิทธิภาพขจัดคราบมันและกลิ่นคาวที่ติดจานชาม เครื่องแก้ว
        ภาชนะเครื่องครัวต่างๆ กลิ่นไม่ติดจานชาม เพื่อภาชนะ สะอาด ถูกอนามัย

    4.  ทีโพล์เบบี้ (TEEPOL Baby) ผลิตภัณฑ์สำหรับล้างขวดนม จุกนม
        และเครื่องใช้สำหรับเด็ก มีส่วนผสมของสาร Alkyl Glucoside
        ซึ่งเป็นสารสกัดจากมะพร้าวและข้าวโพด ช่วยขจัดคราบนมและกลิ่นนมอย่างสะอาด
        ไม่ทิ้งกลิ่นและสารตกค้างติดภาชนะ ล้างออกง่าย ปลอดภัย
        พร้อมกลิ่นหอมอ่อนละมุนจากสารสกัดผลไม้

    5.  ดีเฟ้นส์แท็บเล็ต (DEFENSE TABLET : Slow Release Chlorine
        Disinfectant) เม็ดคลอรีนแบบสลายตัวช้า เพื่อสุขอนามัยที่ดี
        ทั้งยังมีคุณสมบัติฆ่าเชื้อโรค ขจัดกลิ่น หินปูนและไขมันพร้อมกันในเม็ดเดียว

  1.6 ทีโพล์ อัลเจล (TEEPOL AL-GEL : Disinfectant Alcohol Gel for Waterless
  Hand Washing) เจลอัลกอฮอล์ล้างมือ โดยไม่ต้องใช้น้ำ ฆ่าเชื้อโรค ให้ความสดชื่นของกลิ่นชา
  พร้อมผสมสาร Moisturizer ให้ความชุ่มชื้นนุ่มนวล

  2. แชมพูสำหรับสุนัข และสินค้าเพื่อสุขอนามัยของสุนัข (Dog Shampoo and Pet Care
  Products)

1.  เชนการ์ด1 (CHAINGARD 1) สีส้มแชมพูสุนัขป้องกัน และขจัดเห็บหมัดสำหรับสุนัขตัวใหญ่
    ผสมสารเพอร์เมทริน ซึ่งเป็นสารกลุ่มไพรีทรอยด์ให้ความปลอดภัย
    และไม่ระคายเคืองต่อผิวสุนัข

2.  แชมพูสุนัขเล็ก(CHAINGARD SMALL DOG) สีฟ้าแชมพูสุนัขเล็ก สูตรอ่อนโยน
    ผสมสารเพอร์เมทริน ป้องกัน และกำจัดเห็บหมัดสำหรับสุนัขเล็ก

3.  เชนการ์ด เฟรช แอนด์ คลีน (CHANGARD FRESH & CLEAN) สีน้ำตาล ผสมเออร์การซาน
    ดีพี 300 สามารถกำจัดเชื้อแบคทีเรีย ซึ่งเป็นสาเหตุของกลิ่นได้อย่างมีประสิทธิภาพ
    และยังสามารถอาบได้บ่อยตามต้องการ

4.  เชนการ์ด เม็ดดิเคทเต็ด (CHAINGARD MEDICATED) สีเขียวแชมพูสุนัข ผสม TEA TREE
    OIL ช่วยปรับสภาพผิว ลดอาการคันและอักเสบ อันเนื่องมาจากอาการแพ้การกัดของเห็บ หมัด
    หรือแผลจากการข่วนเกา ทั้งยังป้องกันและขจัดแบคทีเรีย ซึ่งเป็นสาเหตุของกลิ่นด้วย

5.  เชนการ์ด ลูกสุนัข (CHAINGARD PUPPY) สีชมพู แชมพูลูกสุนัข ทำความสะอาดขนลูกสุนัข
    ไม่ระคายเคืองทั้งผิวหนัง และนัยน์ตา ผสมคอนดิชั่นเนอร์ที่ให้ขนสุนัขนุ่มเป็นเงางาม
    พร้อมสารสกัดธรรมชาติจากดอกโคโมมายด์ ช่วยป้องกันการระคายเคือง
    และวิตามินคอมเพล็กซ์ ให้ความชุ่มชื่น

6.  เชนการ์ด สเปรย์สูตรน้ำ (CHAINGARD PET BEDDING Water Based Anti Tick and
    Flea Spray) สเปรย์สูตรน้ำประสิทธิภาพสูง สำหรับฉีดกำจัดเห็บตรงที่นอนสุนัข
    หรือภายในกรง เพื่อสุขอนามัยที่ดีของสุนัข

7.  แป้งเชนการ์ด (CHAINGARD POWDER Anti Tick and Flea)
    แป้งสุนัขสำหรับโรยตัวสุนัขเพื่อขจัดเห็บหมัด และป้องกันเห็บหมัดกลับเข้าใหม่นานหลายวัน
    มีกลิ่นหอมของดอกไม้ธรรมชาติ

8.  การ์เดอร์ เนเจอเร็ล แอนตี้ฟลี (GARDER Natural Anti Flea)
    แชมพูสูตรอ่อนโยนผสมสารเพอร์เมทริน ซึ่งเป็นสารในกลุ่มไพรีทรอยด์ ที่ให้ความปลอดภัย
    ไม่ระคายเคืองต่อผิวของผู้ใช้และสุนัข แต่มีประสิทธิภาพในการป้องกันและขจัดหมัดเห็บได้ดี

9.  การ์เดอร์ เนเจอเร็ล เฟรชแอนด์ฟลัฟฟี่ (GARDER NATURELLE Fresh & Fluffy)
    แชมพูเพื่อสุนัขขนยาวโดยเฉพาะ แชมพูผสมคอนดิชั่นเนอร์ซึ่งมีค่า pH
    เป็นกลางต่อสภาพธรรมชาติของผิวสุนัข ไม่ระคายเคือง อ่อนโยนต่อผิวสุนัขเป็นพิเศษ
    อาบได้บ่อยตามต้องการ กลิ่นหอม ขนนุ่มฟูเป็นเงางาม

10. การ์เดอร์ เนเจอรัล เฟรช แอนด์ คลีน (GARDER NATURELLE Fresh & Clean)
    แชมพูขจัดกลิ่นตัวสุนัขโดยเฉพาะ เพราะผสมเออร์กาซาน ดีพี 300 และเอ็นไซม์
    สามารถขจัดเชื้อแบคทีเรียบนผิวสุนัข ที่เป็นสาเหตุของกลิ่นตัวสุนัขได้ดี
    และอาบได้บ่อยตามต้องการ

11. การ์เดอร์ เนเจอเร็ล เทียเล็ส (GARDER NATURELLE Tearless)
    แชมพูลูกสุนัขพร้อมส่วนผสมสารสกัดธรรมชาติ ไม่ระคายเคืองนัยน์ตา ขณะอาบน้ำ ปลอดภัย
    และอ่อนโยนเป็นพิเศษ สามารถอาบได้บ่อยตามต้องการ

12. การ์เดอร์ เนเจอเร็ล เม็ดดิเคทเต็ด (GARDER NATURELLE Tearless) แชมพูสุนัข
    สำหรับสุนัขที่ต้องการฟื้นฟูสภาพผิวเป็นพิเศษ ผสมเอ็นไซม์ และ ที ทรี ออยล์
    ซึ่งมีคุณสมบัติพิเศษช่วยปรับสภาพผิว ลดอาการคัน และอาการอักเสบของผิวสุนัข

2.  แชมพูขจัดเหาและไข่เหาสคัลลี่ (SCULLY : Anti Lice Shampoo)

  แชมพูสระผม สำหรับขจัดเหา และไข่เหา ผสมสารเพอร์เมทริน
  ซึ่งเป็นสารกลุ่มไพรีทรอยด์ให้ความปลอดภัย และไม่ระคายเคือง
  สระผมเพียงครั้งเดียวสามารถขจัดเหา และไข่เหาได้หมดสิ้น มีกลิ่นหอม

  กลุ่มผลิตภัณฑ์อื่นๆ เป็นผลิตภัณฑ์หลากหลายประเภท ที่บริษัทได้พัฒนาขึ้น
  หรือปรับแต่งให้ตรงกับความต้องการในตลาด ได้แก่

1.  ผลิตภัณฑ์รักษารถยนต์ คูเปอร์ส (COOPER’S CAR PRODUCTS)

  1.1 คูเปอร์ส อีซี ออยล์ (COOPER’S ESY OIL SPRAY)
  เป็นผลิตภัณฑ์ป้องกันชิ้นส่วนที่เป็นโลหะจากการกัดกร่อนของสนิม เช่น รถยนต์, มอเตอร์ไซด์,
  เจทสกี, เรือยนต์ ช่วยในการไล่ความชื้นและหล่อลื่นชิ้นส่วนต่างที่ฝืด เช่น กลอน บานพับประตู
  เครื่องมือเครื่องใช้ภายในบ้าน อู่ซ่อมรถ โรงงานอุตสาหกรรมทั่วไป

  1.2 คูเปอร์ส คาร์วอช (COOPER’S CAR WASH) เป็นผลิตภัณฑ์ทำความสะอาดรถยนต์
  ชำระล้างคราบฝุ่นละออง เขม่า คราบไคล และปกป้องสีรถยนต์ให้คงความเงางามไม่ซีดจาง

2.  สะตัน เหยื่อกำจัดหนูแบบเม็ด : STUN Block Bait Rodenticide

  เหยื่อกำจัดหนูสำเร็จรูปนำเข้าจากประเทศอังกฤษ เป็นเม็ดแข็งรูปไข่
  ใช้สะดวกมีส่วนผสมของอาหารที่หนูชอบ แต่งด้วยรสขมเพราะหนูไม่สามารถรับรู้รสขม
  แต่สัตว์อื่นไม่ชอบ จึงมีความปลอดภัยสูง ไม่ทำให้หนูดื้อต่อยา การออกฤทธิ์เป็นไปอย่างช้า ๆ
  หนูจะตายภายใน 3-5 วัน โดยที่หนูไม่ทราบว่าสะตันเป็นเหยื่อพิษ จึงไม่ขยาดเช่นเหยื่อพิษอื่น ๆ

3.2 การตลาดและภาวะการแข่งขัน

1. กลยุทธ์ทางการตลาด

(1) คุณภาพของผลิตภัณฑ์

คุณภาพของสินค้าที่ดีและมีความสม่ำเสมอเป็นปัจจัยหลักที่สร้างให้ผู้บริโภคเกิดความเชื่อถือและภักดีในตราสินค้า
(Brand Royalty) ทำให้ผลิตภัณฑ์ของบริษัทประสบความสำเร็จในตลาดเคมีเคหะภัณฑ์มาโดยตลอด
บริษัทจึงให้ความสำคัญอย่างมาก ตั้งแต่ขั้นตอนการพัฒนาผลิตภัณฑ์ จนถึงขั้นตอนการผลิต
โดยจะมีพนักงานประจำที่เป็นนักเคมีและวิศวกรคอยทำหน้าที่ควบคุมคุณภาพการผลิตด้วยการตรวจสอบคุณสมบัติที่กำหนดไว้
(specification) ในทุกแบทช์ (batch) และเก็บตัวอย่างไว้เพื่อการตรวจสอบย้อนหลังได้ถึง 2
ปี ในขั้นตอนของการพัฒนาผลิตภัณฑ์
บริษัทจะคำนึงถึงความปลอดภัยของผู้บริโภคและสภาพแวดล้อมเป็นหลัก
ตั้งแต่การเลือกใช้วัตถุดิบก่อนทำการผสมตามสูตร
จากนั้นจึงทำการทดสอบจนแน่ใจในเรื่องความเสถียรของสูตรก่อนส่งต่อไปทดสอบประสิทธิภาพ
เพื่อให้เป็นไปตามมาตรฐานที่กำหนด ในกรณีที่มีส่วนประกอบของสารออกฤทธิ์ควบคุม
บริษัทจะนำรายงานการทดสอบประสิทธิภาพไปขึ้นทะเบียนผลิตภัณฑ์ที่สำนักงานอาหารและยา (อย.)
กระทรวงสาธารณสุข

บริษัทได้ลงทุนด้านห้องทดลองเคมีและเครื่องมือตรวจสอบคุณภาพ
รวมทั้งอุปกรณ์การผลิตตั้งแต่แรกเริ่มการดำเนินงานจนถึงปัจจุบันเป็นมูลค่าประมาณ 50 ล้านบาท
ประกอบด้วยอุปกรณ์การตรวจสอบที่ทันสมัยเช่น Gas Chromatograph (GC) และ High
Pressure Liquid Chromatograph (HPLC)
ที่ใช้ตรวจสอบคุณภาพสารเคมีกำจัดแมลงอย่างแม่นยำรวดเร็ว
และสามารถใช้ในงานตรวจสอบคุณภาพสินค้าสำเร็จรูป
รวมทั้งใช้พัฒนาผลิตภัณฑ์ใหม่หรือปรับปรุงผลิตภัณฑ์ที่มีอยู่เดิม
นอกจากนี้ความรู้ความชำนาญงานของบุคลากรที่ได้รับประสบการณ์การทำงานจากบริษัทเชลล์แห่งประเทศไทย
ทำให้บริษัทสามารถบรรลุถึงนโยบายคุณภาพที่จะ
“ยึดถือข้อตกลงกับลูกค้าในการส่งมอบผลิตภัณฑ์ที่เป็นไปตามข้อกำหนดคุณภาพอย่างสม่ำเสมอ
มุ่งมั่นพัฒนาและปรับปรุงผลิตภัณฑ์ให้สามารถสนองความต้องการหรือดีกว่าความคาดหวังของลูกค้า
รวมทั้งคำนึงถึงความปลอดภัยของบุคลากรผู้ผลิต ผู้ใช้ผลิตภัณฑ์และสภาพแวดล้อม
ด้วยการพัฒนาบุคลากรและองค์กรอย่างต่อเนื่อง”

บริษัทได้รับการรับรองมาตรฐานที่จะช่วยเสริมสร้างคุณภาพอย่างสม่ำเสมอ
ก่อให้เกิดความมั่นใจแก่ลูกค้าในคุณภาพของผลิตภัณฑ์ มาตรฐานที่บริษัทได้รับมีดังต่อไปนี้

-   มาตรฐานระบบ ISO 9001 ในเดือนกรกฎาคม 2543 และปรับเป็นระบบ ISO 9001 :
    2000 ในเดือน มิถุนายน 2546 ครอบคลุมตั้งแต่ระบบการขาย การผลิต
    และการพัฒนาผลิตภัณฑ์

-   มาตรฐานสิ่งแวดล้อม ISO 14001 ในเดือนกุมภาพันธ์ 2545 ครอบคลุมระบบการผลิต
    และระบบพัฒนาผลิตภัณฑ์ และต่ออายุในปี 2548

-   มาตรฐานระบบการผลิตตามหลักเกณฑ์ที่ดีในการผลิตวัตถุอันตรายหรือ GMP (Good
    Manufacturing Practice for Hazadous Substance) ในเดือนพฤศจิกายน 2544
    และต่ออายุในเดือนตุลาคม 2548
    เป็นมาตรฐานการผลิตตามหลักเกณฑ์วิธีการที่ดีในการผลิตวัตถุอันตราย
    ในความรับผิดชอบของสำนักงานคณะกรรมการอาหารและยา (อย.) กระทรวงสาธารณะสุข
    ครอบคลุมระบบการผลิตสารกำจัดแมลงและสารทำความสะอาด

    (2) ความหลากหลายของสินค้า

ด้วยความคล่องตัวในการพัฒนาผลิตภัณฑ์หลังจากที่ได้ซื้อกิจการมาจากบริษัทเชลล์แห่งประเทศไทย
ประกอบกับนโยบายของผู้บริหารที่มุ่งเน้นการวิจัยและพัฒนามาโดยตลอดทำให้บริษัทสามารถออกผลิตภัณฑ์ใหม่ได้สอดคล้องตามความต้องการของผู้บริโภคอย่างต่อเนื่อง
ซึ่งเป็นปัจจัยสำคัญที่ทำให้บริษัทสามารถมียอดขายที่เติบโตอยู่ในเกณฑ์สูง
โดยเฉพาะในช่วงวิกฤตเศรษฐกิจปี 2539–2541 ที่บริษัทยังมีอัตราการเติบโตของรายได้ที่ร้อยละ 5
โดยเฉลี่ยต่อปี

บริษัทมีเป้าหมายที่จะเสนอผลิตภัณฑ์ใหม่ไม่ต่ำกว่า 2 ผลิตภัณฑ์ต่อปีและพัฒนาผลิตภัณฑ์เดิมไม่ต่ำกว่า 5
ผลิตภัณฑ์ต่อปี ซึ่งรวมถึงการเปลี่ยนวัตถุดิบที่ใช้ในสูตรผสม การเปลี่ยนบรรจุภัณฑ์ให้ดีขึ้น
หรือการเพิ่มขนาดบรรจุ ในปี 2539 ผลิตภัณฑ์ทั้งหมดนับรวมทุกขนาดบรรจุมีเพียง 50 SKU (Stock
Keeping Unit เป็นหน่วยนับรวมจากประเภทผลิตภัณฑ์ที่วางจำหน่าย
และขนาดของบรรจุภัณฑ์ที่มีให้เลือกในแต่ละผลิตภัณฑ์) ซึ่งในปัจจุบันได้เพิ่มขึ้นเป็น 275 SKU
โดยประมาณ โดยบริษัทมีเป้าหมายที่จะขยายให้ถึง 300 SKU ภายในปีหน้า
ความหลากหลายของผลิตภัณฑ์และบรรจุภัณฑ์นี้จะทำให้บริษัทสามารถขยายตลาดจากฐานกลุ่มลูกค้าเดิมด้วยผลิตภัณฑ์ที่มีอยู่เดิม
หรือไปสู่ตลาดตลาดใหม่ผ่านช่องทางการจัดจำหน่ายเดิม

  จากจำนวน SKU ที่เพิ่มขึ้นแล้ว บริษัทฯ จะเน้นเรื่องการสร้างมูลค่าให้กับผลิตภัณฑ์
  โดยการสร้างความโดดเด่นให้กับ Brand เปลี่ยนความโดดเด่นของบริษัทให้กลายเป็นแบรนด์
  โดยที่ผ่านมา
  บริษัทฯประสบความสำเร็จในการสร้างกลุ่มลูกค้าเฉพาะของตนเองขึ้นมาที่จงรักภักดีต่อตราสินค้า
  Chaindrite ที่มีประสิทธิภาพในการ ป้องกัน และ กำจัด แมลงโดยเฉพาะปลวก
  ผู้บริโภคกลุ่มนี้เป็นกลุ่มที่มีความเชื่อในคุณค่าพื้นฐานของ Chaindrite
  ดังนี้บริษัทฯจึงจะพยายามขยายตัวไปสู่ผลิตภัณฑ์อื่น ที่เกี่ยวข้องกับแบรนด์หลัก
  ของบริษัทโดยที่สินค้าใหม่เหล่านี้จะยังรักษาคุณค่าของตราสินค้าไว้ได้
  โดยให้ความสำคัญกับการกำหนดตำแหน่งทางคุณค่า (Value Position)
  เนื่องจากตลาดการแข่งขันมีการเปลี่ยนแปลงสูง
  ทำให้การนำเสนอจุดขายที่โดดเด่นมีความสำคัญน้อยลง หรือทำได้ยากมากขึ้น
  วงจรชีวิตผลิตภัณฑ์สั้นลงเรื่อยๆ
  ในอนาคตความได้เปรียบในการแข่งขันจะมาจากการนำเสนอคุณค่าที่โดดเด่นกว่า
  หาไม่แล้วเราก็จะไม่มีทางที่เข้าไปยึดพื้นที่ในจิตใจผู้บริโภคของเราได้อย่างยั่งยืน

(3) การให้บริการ

นอกจากมุ่งเน้นที่คุณภาพสินค้าแล้ว บริษัทยังให้ความสำคัญต่อการบริการที่ดีต่อลูกค้า อาทิ
การซื้อแบบเงินสดสำหรับสินค้าจำนวนไม่มากเมื่อมีความต้องการแบบเร่งด่วนที่สำนักงานบริษัท
การให้ความสะดวกสบายในการสั่งซื้อทางโทรศัพท์หรือโทรสารสำหรับลูกค้าประจำที่เปิดบัญชีซื้อขายไว้ล่วงหน้าและกำหนดการส่งมอบสินค้าให้ถึงมือลูกค้าตรงตามเวลา
บริษัทยังให้บริการฝึกอบรมหลังการขายให้พนักงานของลูกค้าในกลุ่มอุตสาหกรรม หรือผู้ใช้รายใหญ่
เพื่อให้การใช้ผลิตภัณฑ์ถูกต้องเต็มประสิทธิภาพและมีความปลอดภัยควบคู่กันไป

ในส่วนของผู้แทนจำหน่าย บริษัทมีฝ่ายการตลาดที่จะคอยช่วยติดตาม ฝึกอบรมพนักงานขาย
และให้อุปกรณ์สนับสนุนการขายให้ผู้แทนจำหน่ายในแต่ละพื้นที่ เพื่อเข้าร่วมแก้ปัญหาเมื่อมีความจำเป็น
ตลอดจนการรับเอาความคิดเห็นของลูกค้ามาปรับปรุงและพัฒนาผลิตภัณฑ์ให้ดียิ่งขึ้น
เพื่อความมั่นใจของเจ้าหน้าที่ฝ่ายขาย และความพึงพอใจอย่างดีที่สุดของลูกค้า

(4) ราคาของสินค้า

บริษัทได้ตระหนักถึงภาวะการแข่งขันที่สูงมากในธุรกิจนี้
จึงต้องกำหนดราคาของสินค้าให้อยู่ในระดับที่ใกล้เคียงกับราคาของสินค้าคู่แข่งโดยเฉพาะในตลาดที่มีผลิตภัณฑ์อื่นเป็นผู้นำตลาด
สำหรับในตลาดที่ผลิตภัณฑ์ของบริษัทเองเป็นผู้นำตลาด
การกำหนดราคาจะอิงกำไรมาตรฐานของบริษัทและระดับราคาที่ผู้บริโภคส่วนใหญ่ยอมรับได้
ข้อมูลราคาจะมาจากทั้งผู้แทนจำหน่ายและจากฝ่ายการตลาดของบริษัท
ซึ่งจะช่วยกันตรวจสอบราคาของสินค้าของคู่แข่งในท้องตลาด

(5) เพิ่มช่องทางการจำหน่าย

บริษัทมีเป้าหมายที่ขยายช่องทางการจำหน่ายจากประมาณ 22,500 ร้านค้าในปัจจุบัน เป็น
300,000 ร้านค้าภายในปลายปี 25550 โดยจะเพิ่มจำนวนร้านค้าระดับท้องถิ่น
ในหลากหลายประเภทร้านค้าเช่น ร้านค้าปลีก ร้านขายผลิตภัณฑ์สัตว์เลี้ยง ร้านขายยา
ร้านเคมีเกษตร ร้านขายไม้และอุปกรณ์ก่อสร้าง เป็นต้น
ในปีที่ผ่านมาบริษัทได้ทยอยแต่งตั้งผู้แทนจำหน่ายแบบหน่วยรถเงินสด (Cash van) 5 ราย
ขึ้นมาเป็นผู้แทนจำหน่ายประจำเขต (Zone Distributors) รวมกับผู้แทนจำหน่ายเดิมที่มีอยู่ 2
ราย รวมเป็น 7 ราย ทำให้บริษัทมีเครือข่ายครบทุกจังหวัดในประเทศไทย
ครอบคลุมร้านค้าเกือบครบทุกประเภท
ซึ่งเป็นกลไกสำคัญในการช่วยให้กระจายผลิตภัณฑ์ที่มีอยู่ให้ผู้บริโภคหาซื้อได้สะดวกมากขึ้น
และสามารถกระจายผลิตภัณฑ์ใหม่ให้ผู้บริโภคได้ทดลองซื้อใช้
จนเป็นที่ยอมรับของผู้บริโภคได้รวดเร็วขึ้น

หน่วยรถเงินสดของผู้แทนจำหน่ายเขต (มีจำนวนรถตู้อยู่ 2-4 คันต่อเขต รวมทั้งหมด 35
คันในปัจจุบัน) เป็นกลไกที่สำคัญในการกระจายสินค้าให้เข้าถึงร้านค้าปลีกย่อยๆ ในเขตชานเมือง
ตำบล หมู่บ้าน หรือตามตรอก ซอกซอยในเขตเมือง ตามเขตพื้นที่ที่มอบหมาย
หน่วยรถเงินสดจะอำนวยความสะดวกกับร้านค้าปลีกเล็กๆ ที่สามารถซื้อสินค้าได้เพียงจำนวนน้อย

(6) แผนการส่งเสริมการจำหน่าย

ในธุรกิจเคมีเคหะภัณฑ์ที่การแข่งขันอย่างรุนแรง การทำให้ลูกค้าตระหนักในตราสินค้า (Brand
Awareness) นั้นมีความจำเป็นอย่างยิ่ง บริษัทจึงมีการตั้งงบประมาณในส่วนนี้ประมาณร้อยละ
11-12 ของยอดขายเพื่อเป็นค่าใช้จ่ายในการโฆษณาและเครื่องมือส่งเสริมการขายอื่นๆ เช่น
ชั้นวางสินค้า โบรชัวร์ แผ่นผับ แบนเนอร์ เสื้อยืด และสติคเกอร์ เป็นต้น

2. ลักษณะลูกค้าและกลุ่มลูกค้าเป้าหมาย

  ลูกค้าหรือผู้บริโภคผลิตภัณฑ์ของบริษัท (End Users) แบ่งเป็น 2 ประเภท ได้ดังนี้

(1) ผู้บริโภคทั่วไปที่เป็นผู้ใช้ตามบ้าน

เป็นกลุ่มลูกค้าหลักและเป็นกลุ่มลูกค้าเป้าหมาย
โดยที่ผลิตภัณฑ์ส่วนใหญ่ของบริษัทผลิตเพื่อจำหน่ายให้กับลูกค้ากลุ่มนี้
รายได้ให้กับลูกค้ากลุ่มนี้มีสัดส่วนร้อยละ 89 ของทั้งหมดโดยประมาณ
ส่วนใหญ่เป็นการขายทางอ้อมคือขายให้กับผู้แทนจำหน่ายซึ่งจะนำไปกระจายต่อกับร้านค้าต่างๆ
อาทิเช่น ร้านค้าปลีกขนาดใหญ่ ร้านค้าส่ง ร้านค้าปลีกทั่วไป ร้านฮาร์ดแวร์ ซุปเปอร์มาร์เก็ต
เป็นต้น

(2) ลูกค้าอุตสาหกรรม

บริษัทขายผลิตภัณฑ์โดยตรงให้กับลูกค้าประเภทนี้ ซึ่งสามารถแบ่งเป็น 3 กลุ่มตามผลิตภัณฑ์ที่ซื้อคือ

-   กลุ่มที่ซื้อผลิตภัณฑ์ป้องกันและกำจัดปลวก และแมลง (เชนไดร้ท์ สเตดฟาส 8 เอสซี,
    เชนไดร้ท์ สเตดฟาส 10 อีซี, ไซเปอร์แทค, ไบฟอร์ซ และวาโปนา) ได้แก่
    บริษัทรับจ้างป้องกันและกำจัดแมลง (Pest Control Operator : PCO)
    และโครงการก่อสร้างขนาดใหญ่

-   กลุ่มที่ซื้อผลิตภัณฑ์ทำความสะอาดทีโพล์ หรือ แอลดีไอ-21 ได้แก่
    กลุ่มบริษัทรับจ้างทำความสะอาด ผู้ประกอบการประเภทโรงพยาบาล โรงงานผลิตยา
    โรงงานผลิตอาหาร โรงงานผลิตยางรถยนต์ โรงงานผลิตถุงมือยาง
    และโรงงานผลิตเครื่องแก้ว

-   ตลาดเคมีเกษตรจะขายผ่านร้านค้าเคมีเกษตรในต่างจังหวัด
    ส่วนของตลาดเคมีสาธารณสุขชุมชนจะขายผ่านตัวแทนที่มีความชำนาญในการทำธุรกิจทางด้านนี้
    ซึ่งจะต้องมีการนำเสนอโครงการต่างๆ
    เข้าแข่งขันประกวดราคากันให้แก่หน่วยงานราชการที่เกี่ยวข้องกับการดูแลป้องกันและกำจัดพาหะนำโรคต่างๆ

ลูกค้าประเภทนี้ประมาณกึ่งหนึ่งเป็นลูกค้าเดิมมาตั้งแต่ก่อนแยกออกมาจากบริษัทเชลล์แห่งประเทศไทย
ยอดขายลูกค้ากลุ่มนี้คิดเป็นร้อยละ 11 ของรายได้รวมโดยประมาณ

3. การจำหน่ายและช่องทางการจัดจำหน่าย

  ประมาณร้อยละ 89 ของรายได้รวมของบริษัทเป็นการขายผ่านผู้แทนจำหน่ายแบบขายขาด
  โดยที่ผู้แทนจำหน่ายจะนำผลิตภัณฑ์ของบริษัทไปกระจายขายตามร้านค้าต่างๆ กว่า 22,500
  ร้านค้าทั่วประเทศ
  การขายผ่านผู้แทนจำหน่ายนั้นเป็นไปตามนโยบายที่มีมาตั้งแต่ก่อนโอนกิจการมาจากบริษัทเชลล์แห่งประเทศไทย
  รวมทั้งเป็นไปตามลักษณะปฏิบัติของเจ้าของสินค้าอุปโภคบริโภค (Consumer Product)
  ทั่วไปที่ใช้บุคคลภายนอก (Outsource) เป็นผู้แทนจำหน่ายบางส่วนหรือทั้งหมด

  นอกจากเป็นการลดต้นทุนในการกระจายสินค้าแล้ว
  ปัจจัยหลักที่ทำให้การดำเนินงานเป็นลักษณะนี้มาโดยตลอดคือการที่ผู้แทนจำหน่ายสามารถกระจายขายผลิตภัณฑ์ของบริษัทได้อย่างมีประสิทธิภาพกว่า
  จากความชำนาญในพื้นที่ ประกอบกับความชำนาญในช่องทางการจัดจำหน่าย
  และความคุ้นเคยกับร้านค้าย่อย
  ส่งผลให้บริษัทสามารถมุ่งเน้นไปยังความชำนาญหลักคือการผลิตและพัฒนาผลิตภัณฑ์
  บริษัทสนับสนุนผู้แทนจำหน่ายโดยจัดให้ฝ่ายขายและการตลาดที่ทำหน้าที่บริหารผลิตภัณฑ์
  บริหารงานโฆษณา จัดการเรื่องส่งเสริมการขาย
  รวมทั้งช่วยผู้แทนจำหน่ายแก้ปัญหาเฉพาะหน้าต่างๆ

  บริษัทมีช่องทางการจำหน่าย 3 ประเภทดังต่อไปนี้

(1) ผู้แทนจำหน่ายเฉพาะช่องทาง

เป็นผู้แทนจำหน่ายตั้งแต่ช่วงก่อนโอนกิจการจากบริษัท เชลล์แห่งประเทศไทย มีอยู่ 2 รายคือ

-   บริษัท ทีโอเอ เพ้นท์ (ประเทศไทย) จำกัด (“TOA”)
    เป็นหนึ่งในผู้นำด้านผลิตภัณฑ์สีทำให้มีเครือข่ายร้านค้าเครื่องมือและวัสดุก่อสร้างทั่วประเทศ
    มากกว่า 5,000 ร้านค้า ด้วยช่องทางนี้ บริษัทจึงสามารถกระจายผลิตภัณฑ์รักษาเนื้อไม้
    และผลิตภัณฑ์ป้องกันและกำจัดปลวกได้กว่า 3,000 ร้านค้าทั่วประเทศ

-   บริษัท วิคเตอร์ มาร์เก็ตติ้ง จำกัด (“Victor”)
    เป็นช่องทางการจำหน่ายไปสู่ร้านค้าปลีกขนาดใหญ่ (Modern Trade) ทั่วประเทศ
    และร้านค้าปลีกทั่วไปในกรุงเทพและจังหวัดใกล้เคียงรวม 19
    จังหวัดในภาคกลางและภาคตะวันตก รวมแล้วมีเครือข่ายร้านค้าทั้งหมดประมาณ 7,000
    ร้านค้าย่อย

สรุปสาระสำคัญของสัญญาการเป็นผู้แทนจำหน่ายผลิตภัณฑ์และข้อตกลงอื่นๆ

  ---------------------------------------------------------------------------------------------------------------------
  รายละเอียด       TOA                                                Victor
  --------------- -------------------------------------------------- --------------------------------------------------
  ผลิตภัณฑ์          6 ผลิตภัณฑ์ได้แก่ Stedfast 4 SC, Chaindrite W/P LB,     ทุกผลิตภัณฑ์ที่ TOA ไม่ได้เป็นผู้แทนจำหน่าย ยกเว้น Chaindrite 1
                  Chaindrite W/P DB, Chaindrite W/P CL, Stedfast 40  Aerosol และ Stedfast 40 EC
                  EC (ขนาด1 ลิตร และ 4 ลิตร), Chaindrite 1 Aerosol     
                  (ขนาด 450 ซีซี และ 600 ซีซี)                           

  เขตพื้นที่มอบหมาย   ร้านค้าประเภทฮาร์ดแวร์ ร้านขายเครื่องมือและวัสดุก่อสร้าง       ร้านค้าประเภทซุปเปอร์มาร์เก็ต ห้างสรรพสินค้า ร้านสะดวกซื้อ
                  ทั้งที่เป็นร้านค้าปลีกและร้านค้าส่งทั่วประเทศ                   ร้านค้าของชำ ร้านขายอุปกรณ์ก่อสร้าง
                                                                     ร้านขายยาทั้งที่เป็นร้านค้าปลีกและส่งในเขตภาคกลาง
                                                                     และภาคตะวันตก

  อายุสัญญา         ตั้งแต่วันที่ 3 ม.ค. 46 เป็นต้นไป                          ลงวันที่ 26 ธ.ค. 46 มีผลบังคับใช้จาก 1 ม.ค. 47
                  ฝ่ายหนึ่งฝ่ายใดสามารถแจ้งเลิกสัญญานี้ในเวลาใดก็ได้            ฝ่ายหนึ่งฝ่ายใดสามารถแจ้งเลิกสัญญานี้ในเวลาใดก็ได้
                  โดยแจ้งให้อีกฝ่ายหนึ่งทราบล่วงหน้าเป็นลายลักษณ์อักษรไม่น้อยกว่า   โดยแจ้งให้อีกฝ่ายหนึ่งทราบล่วงหน้าเป็นลายลักษณ์อักษรไม่น้อยกว่า
                  90 วัน                                              90 วัน

  ส่วนลด           ได้รับส่วนลดเป้าหมายการขาย (Target Rebate)             ได้รับส่วนลดเป้าหมายการขาย (Target Rebate)
                  และส่วนลดแถมพิเศษ (การแถมสินค้าในการสั่งซื้องวดถัดไป) ซึ่งทั้ง  เมื่อมียอดซื้อสูงถึงระดับที่ตกลงไว้ และส่วนลดส่งเสริมการขาย
                  2 ประเภท TOA จะได้รับเมื่อมียอดซื้อสูงถึงระดับที่ตกลงไว้        (Promotional Rebate)
  ---------------------------------------------------------------------------------------------------------------------

หมายเหตุ: TOA จะไม่ขายผลิตภัณฑ์ของบริษัท หากผลิตภัณฑ์นั้นมีลักษณะที่แข่งขันกัน เช่น
ผลิตภัณฑ์ในกลุ่มสี

ย้อมไม้ (Wood Stain)

(2) ผู้แทนจำหน่ายท้องถิ่น (Zone Distributors)

แต่งตั้งขึ้นมาสำหรับแต่ละพื้นที่หรือท้องถิ่นเพื่อทำการกระจายสินค้าให้ลูกค้ารายย่อย
ปัจจุบันบริษัทมีตัวแทนท้องถิ่น 5 รายทั่วประเทศ มีเครือข่ายอยู่ประมาณ 11,000 ร้านค้า
ในการคัดเลือกผู้แทนจำหน่ายบริษัทจะพิจารณาจากประสบการณ์และความชำนาญเป็นที่รู้จักทั่วไปในเขตนั้นๆ
ความพร้อมในด้านการเงิน บุคลากรและระบบงาน รวมทั้งความสามารถในการลงทุนหน่วยรถเงินสด

(3) การขายตรง

บริษัทขายตรงให้กับลูกค้าบริษัทรับจ้างกำจัดแมลง กลุ่มอุตสาหกรรม
ตลาดเคมีเกษตรและสาธารณสุขชุมชน
โดยมีฝ่ายพัฒนาผลิตภัณฑ์และขายอุตสาหกรรมเป็นหน่วยงานที่รับผิดชอบการติดต่อขายและดูแลให้บริการลูกค้ากลุ่มนี้

4. ภาวะการแข่งขัน

  เชอร์วู้ด เคมิคอล สามารถทำยอดขายในปี 2550 ได้ตามเป้าหมายที่ตั้งไว้คือ 671
  ล้านบาทหรือเพิ่มขึ้นคิดเป็นร้อยละ 12 ทั้งที่ตลาดสินค้าอุปโภคในผลิตภัณฑ์ที่บริษัทฯ
  ได้ทำตลาดอยู่มีอัตราการเติบโตราวร้อยละ 8
  เป็นผลมาจากการร่วมมือร่วมใจของพนักงานทุกฝ่าย พร้อมทั้งมีกิจกรรมการตลาดอย่างต่อเนื่อง
  โดยมีการจัดรายการโปรโมชั่นร่วมกับโมเดิร์นเทรดและร้านค้าทั่วไป
  มีการออกภาพยนตร์โฆษณาในแต่ละสินค้า เพื่อกระตุ้นให้ผู้บริโภคจดจำในตราสินค้า

  ภาวะการแข่งขันในตลาดสินค้าอุปโภคในปี 2550 ยังคงรุนแรงดังเช่นทุกปีที่ผ่านมา
  โดยในแต่ละผู้ผลิตต่างๆ
  ต้องการรักษาส่วนแบ่งทางการตลาดและขยายส่วนแบ่งทางการตลาดของตน
  โดยมีสื่อโฆษณาทางโทรทัศน์ วิทยุ และอื่นๆ ตลอดทั้งปี เพิ่มช่องทางการกระจายสินค้าให้มากที่สุด
  จัดรายการส่งเสริมการขายให้กับร้านค้าและผู้บริโภค มีการแข่งขันในด้านราคาขายปลีก ลดราคา
  ของแถม และขณะเดียวกันยังมีการออกผลิตภัณฑ์ใหม่ของผู้ผลิตต่างๆ เพื่อเข้ามาแข่งขันมากขึ้น
  โดยเฉพาะอย่างยิ่งการแข่งขันในห้างสรรพสินค้าและโมเดิร์นเทรด เช่น แมคโคร โลตัส บิ๊กซี
  เป็นต้น ที่จัดรายการลดราคาสินค้าตลอดทั้งปี โดยจะมีแผ่นพับบอกรายการสินค้าที่ลดราคา
  และมีรายการพิเศษบอกกับผู้บริโภคทุกเดือน จึงทำให้มีผู้นิยมซื้อสินค้าจากห้างฯ เหล่านี้เพิ่มสูงขึ้น
  นอกจากนี้ในปี 2550 ตลาดสินค้าอุปโภคยังมีภาวะการบริหารงานที่ยากลำบาก
  เนื่องจากภาวะราคาน้ำมันที่คงตัวอยู่ในระดับสูงมาอย่างต่อเนื่อง
  ทำให้ผู้บริโภคมีความสามารถในการใช้จ่ายเพื่อซื้อสินค้าอุปโภคลดน้อยลง
  อย่างไรก็ตามการเพิ่มการกระจายสินค้าในภูมิภาคที่เริ่มทำกันได้อย่างเต็มที่ในปี 2548
  และมีการขยายตัวอย่างต่อเนื่องจนถึงปัจจุบัน บวกกับบริษัทฯ
  เองยังได้มีการปรับปรุงประสิทธิภาพสินค้าให้ดีขึ้นจึงทำให้ได้รับการตอบรับจากลูกค้าได้ดีขึ้น
  ทำให้ช่วยเพิ่มยอดขายขึ้นมาดีกว่าการเติบโตของตลาด

-   
-   
-   

ตลาดบ้านที่อยู่อาศัยระดับสูงและการก่อสร้างทั่วไปในปี 2550 มีระดับอัตราการเติบโตดี อันเป็นผลจากการลดลงของระดับอัตราดอกเบี้ยตลอดทั้งปี ซึ่งมีส่วนช่วยรักษาระดับการขายผลิตภัณฑ์รักษาเนื้อไม้และผลิตภัณฑ์ป้องกันปลวกและแมลงใต้ดินให้เพิ่มสูงขึ้น นอกจากนี้ จากภาวะดังกล่าวส่งผลดีต่อตลาดการขายไปยังบริษัทรับจ้างกำจัดแมลงที่ให้บริการกับโครงการก่อสร้างขนาดใหญ่ที่มีการก่อสร้างเพิ่มขึ้นจากปีก่อนมากกว่าร้อยละ 10 แต่หากพิจารณาภาวะการแข่งขันจะค่อนข้างรุนแรงมากเนื่องจากมีผู้ผลิตผลิตภัณฑ์กำจัดแมลงทางการเกษตรพยายามเข้ามาแย่งชิงส่วนแบ่งทางการตลาดในกลุ่มบริษัทรับจ้างกำจัดแมลงหลายราย รวมทั้งจากการเปิดเสรีทางการค้าทำให้ผู้ผลิตจากต่างประเทศเข้ามาทำตลาดโดยตรงมากขึ้น ในปี 2551 นี้บริษัทฯ จะให้ความสำคัญกับตลาดในกลุ่มเคมีเกษตร สาธารณสุขชุมชน และตลาดส่งออกเพิ่มมากขึ้น โดยจะทำให้ยอดขายสินค้ารวมเพิ่มขึ้นได้พอสมควร

-   
-   
-   

3.3 การจัดหาผลิตภัณฑ์

1. การผลิต

  บริษัทมีโรงงานผลิตอยู่ 1 โรงงานตั้งอยู่บนเนื้อที่ 9 ไร่ 3 งาน 93
  ตารางวาที่นิคมอุตสาหกรรมเวลโกรว์ 90/1 หมู่ 9 ตำบลบางวัว อำเภอบางปะกง
  จังหวัดฉะเชิงเทรา และ0กำลังก่อสร้างโรงงานแห่งใหม่ขนาด 18 ไร่ 51 ตา0รางวา
  ตั้งอยู่ภา0ยในนิคมอุตสาหกรรมเวลโกรว์ ห่างจากโรงงานปัจจุบันประมาณ 1.5 กม.
  เพื่อการขยายกำลังการผลิตสินค้ากลุ่มผลิตภัณฑ์ทำความสะอาด
  ปัจจุบันมีกำลังการผลิตและอัตราการใช้กำลังการผลิตในกลุ่มต่างๆ ดังนี้

+---------------------------+-------------+-------------+-------------+
|                           | 2548        | 2549        | 2550        |
+===========================+=============+=============+=============+
|   ผลิตภัณฑ์รักษาเนื้อไม้ :       |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 3,050,000   | 3,180,000   | 3,180,000   |
|   (ลิตร/ปี)^(1/)            |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 2,448,532   | 2,315,873   | 2,481,599   |
+---------------------------+-------------+-------------+-------------+
|   อัตราการใช้กำลังการผลิต     | 80%         | 73%         | 78%         |
+---------------------------+-------------+-------------+-------------+
|   ผลิตภัณฑ์ป้องกันและกำจัดแมลง  |             |             |             |
|   :                       |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 1,450,000   | 1,940,000   | 2,640,000   |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 1,516,630   | 1,664,974   | 1,743,981   |
+---------------------------+-------------+-------------+-------------+
|   อัตราการใช้กำลังการผลิต     | 105%        | 86%         | 66%         |
+---------------------------+-------------+-------------+-------------+
|   ผลิตภัณฑ์ทำความสะอาด :     |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 3,000,000   | 3,840,000   | 4,044,000   |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 2,524,491   | 3,130,102   | 3,048,353   |
+---------------------------+-------------+-------------+-------------+
|   อัตราการใช้กำลังการผลิต     | 84%         | 82%         | 75%         |
+---------------------------+-------------+-------------+-------------+
|   ผลิตภัณฑ์อื่นๆ :             |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 300,000     | 300,000     | 300,000     |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 130,251     | 133,950     | 187,585     |
+---------------------------+-------------+-------------+-------------+
|   อัตราการใช้กำลังการผลิต     | 43%         | 45%         | 63%         |
+---------------------------+-------------+-------------+-------------+

  หมายเหตุ: 1/ กำลังการผลิตสูงสุดคำนวณจากการผลิตวันละ 1 กะ (8 ชั่วโมง
  และคนงานประมาณ 100 คน)

    2/ในปี 2551 โรงงานผลิตผลิตภัณฑ์ทำความสะอาดในที่ดินแปลงใหม่ข้างต้น
    จะทำให้กำลังการผลิตสินค้ากลุ่มทำความสะอาดเพิ่มขึ้นราวร้อยละ 40

  โรงงานแห่งนี้ดำเนินการผลิตอยู่วันละ 1 กะ หรือ 8 ชั่วโมงต่อวัน
  ทำงานวันจันทร์-ศุกร์และเสาร์เว้นเสาร์ โดยจะมีการทำงานล่วงเวลาบ้างประมาณวันละ 1-2
  ชั่วโมงต่อวัน อาคารผลิตแบ่งเป็น 5 อาคาร คือ

-   อาคารที่ 1 พื้นที่ 2,400 ตรม. เป็นสำนักงานของงานโรงงาน ห้องทดลองเคมี 600 ตรม.
      พื้นที่ที่เหลือ 1,800 ตรม.
      เป็นส่วนที่ผลิตผลิตภัณฑ์รักษาเนื้อไม้และผลิตภัณฑ์ป้องกันและกำจัดแมลงอื่นๆ

-   อาคารที่ 2 พื้นที่ 375 ตรม. เป็นโรงงานบรรจุแอโรโซล สเปรย์กำจัดแมลงเชนไดร้ท์

-   อาคารที่ 3 พื้นที่ 600 ตรม. เป็นโรงงานบรรจุแอโรโซล
      สเปรย์กำจัดแมลงเชนไดร้ท์สายการผลิตใหม่

-   อาคารที่ 4 พื้นที่ 1,800 ตรม.
      เป็นโรงงานผลิตผลิตภัณฑ์ทำความสะอาดและสำนักงานแผนกวิศวกรรม

-   อาคารที่ 5 พื้นที่ 2,700 ตรม. เป็นสำนักงานและคลังสินค้า

  กระบวนการผลิตมีขั้นตอนดังต่อไปนี้

[]

0

2. การจัดหาวัตถุดิบและสภาพปัญหา

  วัตถุดิบที่ใช้ในการผลิตคิดเป็นสัดส่วนประมาณร้อยละ 88 ของต้นทุนรวม วัตถุดิบที่สำคัญ

  ประกอบด้วยสารออกฤทธิ์เข้มข้น (Active Technical Materials) ร้อยละ 28
  ตัวทำละลาย (Solvent) ร้อยละ 18 และบรรจุภัณฑ์ ร้อยละ 42

  นอกจากราคาที่เหมาะสม วัตถุดิบที่เลือกซื้อจะต้องมีคุณภาพที่ได้มาตรฐานตรงตามที่บริษัทกำหนด
  รวมทั้งมีคุณสมบัติเป็นไปตามข้อกำหนดของหน่วยราชการที่เกี่ยวข้อง
  และมีแหล่งผลิตที่แน่นอนพร้อมมีใบรับรองหรือใบประกันคุณภาพทุกล๊อตที่จัดซื้อเข้ามาเพื่อการผลิต
  บริษัทไม่มีนโยบายที่จะผูกขาดการซื้อวัตถุดิบแต่ละชนิดจากผู้จัดจำหน่ายกลุ่มใดกลุ่มหนึ่งเพื่อความยืดหยุ่นในการเลือกแหล่งวัตถุดิบทั้งส่วนที่นำเข้าและทั้งซื้อในประเทศ
  วัตถุดิบสำคัญส่วนใหญ่โดยเฉพาะในส่วนของสารออกฤทธิ์เข้มข้นนั้นมีผู้จัดจำหน่ายหลายราย
  ดังนั้นเมื่อประกอบกับการวางแผนการผลิตที่รัดกุม
  ที่ผ่านมาบริษัทจึงยังไม่เคยประสบกับปัญหาขาดแคลนวัตถุดิบ

  บรรจุภัณฑ์และวัตถุดิบอื่นๆสั่งซื้อภายในประเทศจากผู้ผลิตและผู้จัดจำหน่ายมากกว่า 50 ราย
  ในขณะที่วัตถุดิบในส่วนของสารเคมีออกฤทธิ์จะเป็นการนำเข้าจากต่างประเทศ
  บริษัทได้มีการสั่งซื้อจากหลายแหล่งทั้งจากยุโรป ญี่ปุ่น สหรัฐอเมริกา อินเดีย และจีน
  โดยพิจารณาจากคุณภาพสินค้าและราคาที่เหมาะสมในแต่ละสถานการณ์
  รวมทั้งการบริการหรือการสนับสนุนทางด้านเทคโนโลยีบางประการจากผู้ขายบางรายด้วย
  ดังนั้นจึงเป็นเหตุผลที่บริษัทยังคงซื้อวัตถุดิบจากแหล่งที่มีราคาสูงกว่าอย่างยุโรปและสหรัฐอเมริกาในบางกรณี
  เพื่อคงความต่อเนื่องของการถ่ายทอดข้อมูลทางด้านเทคนิค วัตถุดิบนำเข้ามีมูลค่าคิดเป็นร้อยละ
  32 ของต้นทุนวัตถุดิบรวมในปี 2550

3. ผลกระทบต่อสิ่งแวดล้อม

  ที่ผ่านมาจนถึงปัจจุบันบริษัทไม่เคยมีปัญหาสิ่งแวดล้อมที่มีนัยสำคัญ
  โรงงานของบริษัทมีกระบวนการผลิตที่ทันสมัยอยู่ภายใต้การควบคุมของการนิคมอุตสาหกรรมแห่งประเทศไทย
  และได้รับการรับรองมาตรฐาน ISO 9001: 2000 มาตรฐานสิ่งแวดล้อม ISO 14001
  และได้รับรองมาตรฐานการผลิตตามหลักเกณฑ์วิธีการที่ดีในการผลิตวัตถุอันตรายในความรับผิดชอบของสำนักงานคณะกรรมการอาหารและยา
  (GMP) โดยบริษัทมีนโยบายเกี่ยวกับสิ่งแวดล้อมดังนี้

1.  ปฏิบัติตามข้อกฎหมายและข้อกำหนดที่เกี่ยวข้องกับสิ่งแวดล้อมอย่างเคร่งครัด

2.  

3.  

4.  

5.  การเฝ้าระวัง การป้องกัน และการแก้ไข
      รวมทั้งลดผลกระทบต่อสิ่งแวดล้อมที่อาจเกิดขึ้นจากการดำเนินกิจกรรมของบริษัทฯ
      รวมถึงการกำจัดของเสียจะได้รับการดำเนินการอย่างมีประสิทธิภาพ

6.  

7.  

8.  ใช้พลังงานและทรัพยากรธรรมชาติอย่างเหมาะสมและเกิดประโยชน์สูงสุด

  นอกจากนี้บริษัทมีแนวทางการจัดการกับมลภาวะจากโรงงานดังนี้

-   น้ำทิ้งที่เกิดจากการใช้เพื่อทำความสะอาดทั่วไป เช่น จากห้องน้ำ โรงอาหาร
      การทำความสะอาดพื้นและอื่นๆ บริษัทใช้ระบบบำบัดเป็นเซ็ปติคแทงค์ (Septic Tank)
      พร้อมเติมอากาศเพื่อให้ค่าควบคุมต่างๆเป็นไปตามกฎหมายที่กำหนด

-   สำหรับอากาศ ฝุ่น และกลิ่น บริษัทใช้ระบบดูดอากาศ (HOOD) โดยผ่านถังกรองฝุ่น
      และถังกรองกลิ่นด้วยผงถ่านขจัดกลิ่น (Activated Carbon)

-   เสียงที่เกิดจากการบรรจุผลิตภัณฑ์แอโรโซลในโรงงานอาคารที่ 2 และอาคารที่ 3
      บริษัทใช้มาตรการป้องกันที่ตัวพนักงาน โดยให้สวมใส่ที่อุดหู หรือที่ครอบหู

-   ขยะอันตรายที่เกิดจากกระบวนการผลิต บริษัทว่าจ้างให้ บมจ.
      บริหารและพัฒนาเพื่อการอนุรักษ์สิ่งแวดล้อม (GENCO) เป็นผู้ดำเนินการขนส่ง
      และนำไปบำบัดกำจัดด้วยวิธีที่ถูกต้องตามกฎหมาย

  โดยในปี 2550 บริษัทมีค่าใช้จ่ายด้านการจัดการสิ่งแวดล้อมโรงงานประมาณ 0.23 ล้านบาท
  แบ่งเป็นค่าบริการบำบัด/กำจัด/ขนส่งกากอุตสาหกรรม 2 แสนบาท
  และค่าบริการตรวจวัดคุณภาพน้ำทิ้ง/อากาศ 3 หมื่นบาท

3.4 งานที่ยังไม่ได้ส่งมอบ

  ไม่มี